# 

# Brenderup Idrætsforening Generalforsamling 20/3 2024

# Referent: Dorthe Schøler Ziegler

1. Valg af dirigent   
   Søren Christensen valgt
2. Formandens beretning v. formand Lisbeth Hvenegaard
3. Udvalgsformændenes beretninger (badminton, bordtennis, fodbold, gymnastik og håndbold) v. respektive formænd. Bordtennis og fodbold dog v. formand Lisbeth Hvenegaard
4. Forelæggelse af det reviderede regnskab v. kasserer Dorte Brændegård Johansen
5. Indkomne forslag  
   Bestyrelsen har opstillet forslag til ændringer i foreningens vedtægter.   
   Gennemgang af forslag og motivation herfor v. sekretær Dorthe Schøler Ziegler. Der stemmes ved håndsoprækning og forslagene vedtages blandt de fremmødte; vedtægtsændring kræver dog jf. gældende vedtægter fornyet afstemning på ekstraordinær generalforsamling som afholdes inden 6 uger.   
     
   §4, stk. 1  
   Nuværende formulering:   
   ”Indmeldelse og udmeldelse skal ske skriftligt til foreningens udvalgsformænd eller foreningens kasserer.”

Forslag til ny ordlyd:   
”Indmeldelse og udmeldelse sker via foreningens hjemmeside”

Motivation for forslaget:   
Ind- og udmeldelse tilpasses den nutidige drift af foreningen, herunder de elektroniske platforme som benyttes til medlemsadministration.

§6, stk. 2  
Nuværende formulering:   
”… Foreningens bestyrelse består af en formand og en kasserer, der vælges på foreningens

generalforsamling, 3 generalforsamlingsvalgte bestyrelsesmedlemmer samt af formændene for de enkelte idrætsafdelingers udvalg”

Forslag til ny ordlyd:   
”… Foreningens bestyrelse består af en formand og en kasserer, der vælges på foreningens generalforsamling, 3 generalforsamlingsvalgte bestyrelsesmedlemmer samt af en tovholder for hver de enkelte afdelinger og eventuelle udvalg”

Motivation for forslaget:   
Vi foreslår, at afdelingsformænd fremadrettet benævnes afdelingstovholdere. Dette for at anerkende at drift af en afdeling kan være et samarbejde imellem flere involverede. Hvilket vi finder er i takt med tidens frivilligheds engagement. Med ordlyden ”eventuelle” udvalg anerkendes, at der ikke altid kan dannes et sådant, selvom det er bestyrelsens hensigt.

Konsekvensrettelse til ovennævnte følger i §6, stk. 14  
Nuværende formulering:   
”… Formanden kan indkalde til yderligere bestyrelsesmøder, når han finder det nødvendigt, og skal gøre det såfremt 2 af de generalforsamlingsvalgte bestyrelsesmedlemmer eller en af idrætsafdelingens udvalg ønsker det.”

Rettes til:   
”… Formanden kan indkalde til yderligere bestyrelsesmøder, når han eller hun finder det nødvendigt, og skal gøre det såfremt 2 af de generalforsamlingsvalgte bestyrelsesmedlemmer, en afdelingstovholder eller et udvalg ønsker det.”

Og i §11, stk. 6  
Nuværende formulering:   
” Udvalgsformændenes beretning samt præsentation af de nye udvalg”

Rettes til:   
”Afdelingernes beretning ved tovholder samt præsentation af evt. udvalg”  
  
  
§7, stk. 1  
Nuværende formulering:   
”De enkelte idrætsafdelingers daglige ledelse og kontakt til bestyrelsen forestås af en tovholder, udpeget/valgt blandt afdelingens medlemmer eller blandt forældre til afdelingens medlemmer, såfremt disse er medlem af foreningen.   
Et udvalg skal bestå af mindst 3 medlemmer samt en suppleant. Udvalget konstituerer sig selv.”  
  
Forslag til formulering:   
”De enkelte afdelingers daglige ledelse og kontakt til bestyrelsen forestås af en tovholder og eventuelt et udvalg, udpeget/valgt blandt afdelingens medlemmer eller blandt forældre til afdelingens medlemmer, såfremt disse er medlem af foreningen.”

§7, stk. 2  
Nuværende formulering:   
”De enkelte udvalg holder møder efter behov og kan indkaldes af såvel formand for udvalget som af udvalgets enkelte medlemmer. …”

Forslag til formulering:   
”Såfremt der dannes udvalg, holder udvalgene møder efter behov. ”

Motivation for forslaget:   
I vedtægterne formuleres muligheden for udvalg mere blødt i erkendelse af, at det ikke altid lykkes at danne udvalg. BIF har fortsat en hensigt om at have udvalg i alle afdelinger.

§10, stk. 2  
Nuværende formulering:   
”Formanden kan meddele foreningens kasserer fuldmagt til at modtage indbetalinger og betale indgående forpligtigelser.”

Forslag til formulering:   
”Bestyrelsen giver fuldmagt til kasserer og formand som i fællesskab kan disponere på netbank.”   
  
Motivation for forslag:   
Forslag som foreslået af vores bank, og som mere nutidigt afspejler, hvordan der arbejdes mellem formand og kasserer.

§11, stk 3  
Nuværende formulering:   
”Generalforsamlingen indkaldes senest 14 dage før datoen for dennes afholdelse i den lokale presse”

Forslag til formulering:   
”Generalforsamlingen indkaldes ved bekendtgørelse med angivelse af dagsorden på de anvendte sociale medier og i klublokaler senest 14 dage før datoen for dennes afholdelse”

Motivation for forslag:   
Ændringen ønskes gennemført af hensyn til nutidige kommunikationsveje, hvor den trykte presse fylder langt mindre end tidligere. Hvorimod foreningen i høj grad kommunikere via Facebook og hjemmeside. Opslag i lokaler sikrer, at også individer uden adgang til sociale medier kan orientere sig om generalforsamlingens afholdelse.

1. I lige år valg af kasserer (2 år)

Konstitueret kasserer Dorte Brændgård Johansen valgt som kasserer.

1. I lige år valg af suppleant for kasseren (2 år)  
     
   Vakant
2. I lige år valg af 1 bestyrelsesmedlem (2 år)

Camilla Øbro genvælges

Suppleant Annika Andersen vælges som ordinært bestyrelsesmedlem.

1. Valg af 2 suppleanter til bestyrelsen (1 år)

Susie Bentzon Andersen vælges som suppleant

Berit Slot Hermansen genvælges

1. Valg af revisor (1 år)

Raphael Neerholt genvælges

1. Valg af revisorsuppleant (1 år)

Else Eriksen genvælges

1. Der forslåes at der beskrives en forretningsorden i tillæg til vedtægterne med fokus på tovholder-funktionen, hvem der har stemmeret i bestyrelsen, samt hvem der kan deltage i BM.   
   Forslag til pokalskab: Vi laver arbejdsgruppe.   
   Overblik til tovholdere: Hvad er der af tilskud m.v. fra kommunen  
   Bestyrelsen opfordres til at overveje strategi for brug af foreningens midler.   
   Videre arbejde i bestyrelsen: Håndtering af og tilbud til foreningens frivillige
2. Eventuelt  
   Regina Pedersen stopper som fodboldformand. Ny forboldformand er nu Thomas Wollsen.  
   Mette Johansen stopper som håndboldformand. Ny håndboldformand er nu Tim Andresen.  
   Stor tak fra foreningen til alle fire